*Jn12,41 Ezeket mondta Ézsaiás, mert látta az ő dicsőségét, és őróla szólt.*

Ézsaiás Bibliában megőrzött próféciáinak sok könnyen megérthető szakasza beszél Jézusról és vannak rejtettebb kijelentések is. Bizonyára vannak olyanok is, amelyek eddig nem nyíltak meg, csak később válnak világossá. De Ézsaiás Jézusról ír. Sőt, az Ószövetség képei, kijelentései összességében is Jézusról szólnak. Több esetet feljegyez a Bibliánk, amikor Jézus maga is idézi, elmagyarázza ezeket az Ószövetségi eseményeket.

Sokszor talán túl könnyen vagy gyorsan negatív színezetet adunk a zsidóknak amiatt, hogy nem ismerték fel Jézust. De: egyrészt nem véletlen, hanem Isten terve szerint történt ez így, másrészt a mai ember sincs könnyebb helyzetben. Nem azokra gondolok itt, akik nem is akarják megismerni Őt. Azokra gondolok, akik keresik Őt, de a elgondolkodásuk, vagy az elmaradt vágyaik miatt úgy érzik, nem megtalálható Ő. Nekik javaslom: kérd és engedd, hogy Ő jöjjön közel hozzád és tedd félre az elképzelésedet. Neki jobb terve van és meg akarja mutatni dicsőségét ugyanúgy, mint ahogy megmutatta Ézsaiásnak. *Vadon Gyula* **01.30.**